Aksel Lund Svindal

| Mitalit | Mitalit | Mitalit |  |
| --- | --- | --- | --- |
|  Aksel Lund Svindal |  Aksel Lund Svindal |  Aksel Lund Svindal |  |
Maa:   Norja
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | supersuurpujottelu |  |
|  Kultaa | Pyeongchang 2018 | syöksylasku |  |
|  Hopeaa | Vancouver 2010 | syöksylasku |  |
|  Pronssia | Vancouver 2010 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Åre 2007 | syöksylasku |  |
|  Kultaa | Åre 2007 | suurpujottelu |  |
|  Kultaa | Val d’Isère 2009 | superalppiyhdistetty |  |
|  Kultaa | Garmisch-Partenkirchen 2011 | superalppiyhdistetty |  |
|  Kultaa | Schladming 2013 | syöksylasku |  |
|  Hopeaa | Bormio 2005 | alppiyhdistetty |  |
|  Hopeaa | Åre 2019 | syöksylasku |  |
|  Pronssia | Val d’Isère 2009 | supersuurpujottelu |  |
|  Pronssia | Schladming 2013 | supersuurpujottelu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Tarvisio 2002 | alppiyhdistetty |  |
|  Hopeaa | Tarvisio 2002 | supersuurpujottelu |  |
|  Pronssia | Tarvisio 2002 | syöksylasku |  |
|  Pronssia | Tarvisio 2002 | pujottelu |  |
Aksel Lund Svindal (s. 26. joulukuuta 1982 Lørenskog, Norja) on norjalainen uransa lopettanut alppihiihtäjä. Hän on kaksinkertainen olympiavoittaja, viisinkertainen maailmanmestari ja kaksinkertainen maailmancupin kokonaiskilpailun voittaja.
Svindal kilpailee kaikissa alppihiihdon olympialajeissa, mutta erityisesti häntä pidetään vauhtilajispesialistina (supersuurpujottelu ja syöksylasku), mistä todisteena ovat syöksylaskun olympiavoitto 2018, maailmanmestaruus vuosina 2007 ja 2013, supersuurpujottelun olympiavoitto 2010, syöksylaskun maailmancupin voitto 2012–2013 ja 2013–2014 sekä supersuurpujottelun maailmancupvoitot kausilla 2005–2006, 2008–2009, 2011–2012, 2012–2013 ja 2013–2014. Hän voitti myös suurpujottelun maailmanmestaruuden ja maailmancupin vuonna 2007 sekä maailmancupin kokonaiskilpailun ja alppiyhdistetyn cupin samalla kaudella. Kaudella 2008–2009 hän voitti toistamiseen maailmancupin kokonaiskilpailun.
Kauden 2007–2008 maailmancupin neljässä ensimmäisessä kilpailussaan Svindal saavutti kaksi voittoa. Harjoituslaskussaan Beaver Creekissa 27. marraskuuta 2007 hän kaatui pahoin, eikä hän enää kilpaillut tuona talvena. Vuotta myöhemmin hän voitti syöksylaskun ja supersuurpujottelun maailmancup-osakilpailut samassa rinteessä.
Vancouverin olympialaisissa 2010 Svindal saavutti ensin hopeaa syöksylaskussa ja sitten kultaa super-G:ssä. Suurpujottelussa hän oli pronssilla. Garmisch-Partenkirchenin MM-kilpailuissa 2011 hän voitti superalppiyhdistetyn maailmanmestaruuden. Schladmingin MM-kilpailuissa 2013 hän saavutti kultaa syöksylaskussa ja pronssia supersuurpujottelussa.
Svindal loukkaantui ennen kauden 2014–2015 alkamista ja oli koko kauden sivussa. Hän osallistui kuitenkin Vailin / Beaver Creekin MM-kilpailuihin 2015, jossa saavutti kuutossijat supersuurpujottelussa sekä syöksylaskussa. Seuraavalla kaudella hän johti maailmancupin kokonaiskilpailua, mutta joutui lopettamaan kauden kesken katkaistuaan oikean polven eturistisiteen Kitzbühelin syöksylaskussa sattuneessa pahassa kaatumisessa. Kausi 2016–2017 jäi kesken joulukuussa hänen loukattuaan polvensa Val Gardenan syöksylaskussa.
Svindal voitti Pyeongchangin olympialaisissa 2018 kultaa syöksylaskussa ja oli viides supersuurpujottelussa.
Hän voitti uransa viimeisissä kisoissa Vuoden 2019 MM-kilpailuissa Åressa hopeaa syöksylaskusta. Hän hävisi vain kaksi sekunnin sadasosaa maailmanmestaruuden voittaneelle Kjetil Jansrudille. Supersuurpujottelussa hän oli 16:s.
Vuonna 2021 Svindal voitti Mesternes mester -selviytymistositelevisiokilpailun, ja siirtyi seuraavalla kaudella sen juontajaksi.